**Omagii Drapelului Național**

*Maria Filipoiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DRAPELUL DIN INIMA ROMÂNIEI

(sonet Drapelului Național)

Pornit-au eroii cu Steag Tricolor

La luptă pentru pământul Patriei,

Să scrie legendele istoriei

Cu sânge pe Drapelul românilor.

L-au spălat în sângele bătăliei,

Ce băltea în albia tranșeelor.

Cu cerneala apei pe el au scris dor

De cei îndoliați în vatra gliei.

În el au legat aurul grânelor

De pe întregul cuprins al câmpiei,

Ca să-l pună pe masa străbunilor.

De-a fi zestre pe calea veșniciei,

Cu stemă au dăruit urmașilor,

Drapelul din Inima României.

26 iunie - Ziua Drapelului Național

DRAPELUL PATRIEI

(sonet omagial)

De veghe țării stă Drapel Tricolor,

Stropit cu sânge de poporul blajin,

Spălat în cerneala cerului senin

Și-n aurul grânelor de pe ogor.

În el e jertfa martirului creștin,

Omagiat la ziua eroilor.

Să lase pacea sfântă urmașilor,

A fost sacrificat de dușman hain.

Cu braț de gând scriu pe albastrul zării,

Omagiu de spirit în grai românesc,

Cinstind eroii și gloria țării.

Prin file de istorie răsfoiesc

Să întâlnesc vremea redeșteptării

Și-n stihuri pentru urmași s-o nemuresc.

26 iunie - Ziua Drapelului Național al României

DRAPELUL STRĂBUNILOR MEI

(sonet lui Ștefan cel Mare)

În România cu strămoșesc pământ

Suspină țărișoară și-al ei popor,

Fremătând ca spicele în Tricolor,

Să audă Ștefan cel Mare și Sfânt.

Din Basarabia curge râu de dor,

Ce inundă voievodului mormânt,

Să se trezească, de-a lupta neînfrânt

Sub Drapel cu Stema de învingător.

Ar întregii Principatul Moldovei,

Pe veci a fi moștenire neamului,

Pecetluind hotarele patriei.

Dar veghează sub obrocul timpului,

La vremuri când Țara va naște eroi,

Să aducă cinstire Drapelului.

\* 27 aprilie, Ziua Drapelului Rep. Moldova: 27 aprilie

Maria Filipoiu / UZPR